Ebaausatele võtetele vastukaaluks üks üdini aus. Paljudes suuremates kasiinodes on võimalik mängida sellist vahvat kaardimängu nagu Punto Banco. See võimaldab panustada  nii panga võidule, kaotusele kui viigile. Kuna viik on väga haruldane, on ka selle õigeaegse äraarvamise korral väljamakse 8:1. Mängu tuleb korraga mitte rohkem kui 6 kaarti ning et vältida liigset segamist loeb jagaja tagant rutiinselt täpselt 7 kaarti, millise vahele asetatakse ka lõikekaart. Nüüd jääb üle vaid suurema seltskonnaga kasiinos 2 nädalat aega veeta. Sest umbes niikaua võtab matemaatiliselt välja arvutatuna keskeltläbi aega situatsiooni teke, kus kõik viimased 7 (või enam) kaarti on pildid  või kümned ning 100% kindlusega võib panustada viigile! Üks Saksamaalt pärit seltskond tutvustas mulle sellist võimalust. Uskumatu, aga ka niisuguseid tiime on liikvel olnud. Toimib siis nii. Üks tiimi liige loeb katkematult mängu tulnud kaarte ja teised osalevad tavaliselt BJ mängus, et aega mitte niisama surnuks lüüa. Niipea kui saabub oodatud viigiseis, annab lugeja sellest teistele teada ja nood tormavad kohale ning iga mees panustab maksimumi viigile. Kuna maksimumpanus näiteks Estorili kasiinos oli omal  ajal miljon eskuudot (75.000EEK) tasus 2 nädalat ootamist end igati ära. Ainuke murelaps sel puhul on - kui lugeja teeb kasvõi ühekaardilise vea kinga jooksul...